Михаил Фрадков - Википедија

# Михаил Фрадков

### Од Википедија, слободна енциклопедија

Михаил Фрадков
(Фотографирал: Рикардо Штукерт/ПР, 2006)

Михаил Eфимович Фрадков (руски: Михаил Ефимович Фрадков) (роден 1 септември, 1950) е руски политичар и моменталниот Премиер на Русија.

Фредко е роден близу Самара во еврејско семејство. Студирал на московскиот „Станкоинструментальный институт“ (дипломирал 1972) и на Академијата за меѓународна трговија (дипломирал 1981). Во 1973, се вработил во економскиот оддел на амбасадата на СССР во Индија, каде останал да работи две години. Подоцна држел неколку други функции во Русија. Во 1991, Фредко ја претставувал Русија на Генералниот Договор за Трговија и Царини (GATT) во Женева.

Доцна во 1992, Фрадков бил назначен за Заменик Министер за надворешни економски врски. Помалку од една година подоцна, во октомври 1993 станал Прв Заменик Министер за надворешни економски врски. На 15 април 1997, по претседателска одлука, Борис Eлцин го назначува Фрадков за Министер за надворешни економски врски и трговија, каде служел речиси една година. Кон средината на 1999, со друга претседателска одлука Фредков станува Министер за трговија.

Во 2001 Владимир Путин го назначува за директор на Федералната Даночна Полиција, пред што бил Заменик Секретар на Советот за Безбедност. Во 2003 бил назначен за претставник на Русија во Европската Унија. На 1 март 2004, Путин го номинира Фрадков за следен премиер и ова назначување добива согласност од Думата на 5 март истата година.

Назначувањето на Фрадков за премиер било изненадување за многу луѓе, бидејќи тој видливо не бил дел од потесниот круг на Путин. Некои ова го објаснуваат со идејата да се постави некој независен, кој не припаѓа на ниту еден од „клановите“ во Кремљ. Поранешниот Премиер Сергеј Степашин, под чие водство служел Фрадков, се искажал за Фрадков како за човек кој е „апсолутно независен од било кој вид на политички клан или група“. Путин и неговите соработници го величаат Фрадков како искусен, професионален и чесен. Неговото назначување побудило незадоволство кај руските националисти, бидејќи Фрадков е Евреин.

## [уреди] Кабинетот на Фрадков

- Димитри Медведев - Прв Заменик Премиер
- Алексеј Гордеев - Министер за земјоделство
- Сергеј Шојгу - Министер за народна одбрана, вонредни состојби и природни катастрофи
- Александар Сергеевич Соколов - Министер за култура & Mass Communication
- Сергеј Иванов - Министер за Одбрана и заменик премиер со одговорност за службите за безбедност
- Герман Греф - Министер за економски развој и трговија
- Андреј Фурсенко - Министер за образование и наука
- Алексеј Кудрин - Министер за финансии
- Сергеј Лавров - Министер за надворешни работи
- Михаил Зурабов - Министер за здравство и социјален развој
- Виктор Христенко - Министер за индустрија и енергетика
- Леонид Рајман - Министер за информациона технологија и комуникации
- Рашид Нургалиев - Министер за внатрешни работи
- Владимир Устинов - Министер за правда
- Јуриј Трутњев - Министер за природни ресурси
- Владимир Јаковлев - Министер за регионален развој
- Игор Левитин - Министер за транспорт
- Сергеј Михајлович Лебедев - Директор, Служба за контра-разузнавање (СВР)
- Николај Платонович Патрушев - Директор на Федералната Служба за Безбедност (ФСБ)
- Сергеј Наришкин - Шеф на владиниот апарат
- Игор Иванов - Секретар, Совет за Безбедност

Претходник: Виктор Христенко | Премиер на Русија 5 март, 2004–моментално | Во служба

Преземено од "http://mk.wikipedia.org../../../%D0%BC/%D0%B8/%D1%85/%D0%9C%D0%B8%D1%85%D0%B0%D0%B8%D0%BB_%D0%A4%D1%80%D0%B0%D0%B4%D0%BA%D0%BE%D0%B2_f960.html"

Категории: Руски премиери | Руски политичари | Руски евреи

##### Views

- Статија
- Разговор
- Тековна верзија

##### Пребарај

##### Други јазици

- Беларуская
- Deutsch
- English
- Español
- Eesti
- Suomi
- Français
- Galego
- Bahasa Indonesia
- 日本語
- 한국어
- Nederlands
- Norsk (nynorsk)
- Norsk (bokmål)
- Polski
- Română
- Русский
- Svenska
- Türkçe
- Українська
- 中文